ลุ้น SET บวกต่อ รับหุ้นตปท.เขียวยกแผง-PMI ภาคการผลิตทั่วโลกฟื้น
ลุ้น SET บวกต่อ รับหุ้นตปท.เขียวยกแผง-PMI ภาคการผลิตทั่วโลกฟื้น
ลุ้น SET บวกต่อ รับหุ้นตปท.เขียวยกแผง-PMI ภาคการผลิตทั่วโลกฟื้น
3 พ.ย. 2563

นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) กล่าวว่า ตลาดหุ้นไทยเช้านี้มีโอกาสปรับตัวขึ้นได้ในทิศทางเดียวกับตลาดต่างประเทศ โดยตลาดหุ้นในภูมิภาคเอเชียเช้านี้เคลื่อนไหวในแดนบวกกัน ตามตลาดสหรัฐฯ ดูเหมือนว่านักลงทุนจะให้น้ำหนักอ่อนลงกับผลการเลือกตั้งประธานาธิบดีสหรัฐแล้ว แม้ว่าจะยังต้องติดตามก็ตาม เนื่องจากมีปัจจัยอื่นที่น่าสนใจมากกว่า อย่างดัชนีผู้จัดการฝ่ายจัดซื้อ (PMI) ภาคการผลิตของสหรัฐฯ และยุโรปที่ออกมาดี หลัง PMI ภาคการผลิตของจีนออกมาดีกว่าคาด ซึ่งจะเป็นตัวชี้นำเศรษฐกิจ
นอกจากนี้ รัสเซียก็จะไม่เพิ่มกำลังการผลิตน้ำมันโดยจะชะลอไปก่อน ทำให้เป็นบวกต่อราคาน้ำมัน และหุ้นในกลุ่มพลังงาน ซึ่งก็มีผลต่อตลาดหุ้นไทย ส่วนบ้านเราก็ยังต้องติดตามการทยอยประกาศผลประกอบการของบริษัทจดทะเบียนงวดไตรมาส 3/63 และสถานการณ์การเมืองในประเทศในเรื่องการชุมนุมทางการเมือง พร้อมให้กรอบการแกว่งไว้ที่ 1,195-1,215 จุด